ยามเช้าๆ หากต้องการรับประทานไข่กระทะ จะต้องนึกถึงร้านนี้ทุกครั้ง เนื่องจากรสชาติของไข่กระทะที่นี่อร่อยจริงๆ  แม้ร้านจะเล็ก จอดรถลำบากสักนิด  แต่ก็ดั้นด้นมาทุกครั้ง เพราะบรรยากาศยามเช้า ใกล้กับตลาดประตูเชียงใหม่ ได้เห็นวิถีชีวิตผู้คน กับอาหารเช้าดีๆ มันช่างเพลิดเพลินจริงๆ

ที่นี่เราสามารถสั่งแยกแต่ละอย่างก็ได้ หรือจะสั่งเป็นแบบเซ็ตรวมเครื่องดื่มก็ได้ ราคาไม่แพง  นอกจากไข่กระทะแล้ว ยังมีขนมปังอบสไตล์เวียตนาม ใส่กุนเชียงและหมูยอหอมกรุ่น ขนมปังกรอบนอกนุ่มใน อร่อยมากๆ  ทานคู่กับชาหรือกาแฟก็ยิ่งอร่อย 